whitehouse.gov  L-Istati Uniti se timponi sanzjonijiet ġodda kontra l-Ministru tas-Sigurtà Kuban u l-Ministeru tal-Intern wara akkużi ta' allegati abbużi fuq id-drittijiet tal-bniedem waqt protesti ġewwa Kuba. Il-President Amerikan Joe Biden qal li dan hu "biss il-bidu" fi stqarrija li kkundannat ukoll "detenzjonijiet tal-massa u smiegħ fittizji fil-Qrati Kubani". "L-Istati Uniti se tkompli tissanzjona individwi responsabbli għall-oppressjoni tal-poplu Kuban," huwa qal. Dawn sanzjonijiet tħabbru wara li eluf ta' nies ħarġu fit-toroq ta' Havana u bliet oħra għal dimostrazzjonijiet anti-governattivi aktar kmieni dan ix-xahar biex jipprotestaw dwar nuqqas ta' ikel u prezzijiet għoljin, kif ukoll dwar l-immaniġġjar tal-pandemija COVID gil-pajjiż.